|  |  |
| --- | --- |
| Forum: | Handicaprådet |
| Tid: | 8. december 2016, kl. 17 |
| Sted: | Mødelokale 1 i Rådhusets forhal |
| Deltagere: | Jens Mikkelsen, Bjarke Juul, Alice Hasselgren, Ottar Bingen,  Henrik Jess, Peter Rymann, Patricia W. Gale og Carina Kofoed |
| Afbud: | Fedai Celim, Leif Neergaard og Frederik Lerche |
| Referent: | Maria Jørgensen |

## Godkendelse af referat og dagsorden

Beslutning:

Referat og dagsorden blev godkendt.

## Evaluering af uddeling af Handicapprisen

Sagsfremstilling:

Fredag den 2. december blev Handicapprisen 2016 uddelt til årets vinder fra Boligerne Herstedøster Sidevej.

I indstillingen var der lagt vægt på, at institutionen er lykkedes med at få skabt et godt og inspirerende miljø for beboerne.

Prisen blev overrakt ved et uanmeldt besøg - til stor overraskelse for leder og personale og bestod ud over blomster og diplom af en check på 5.000 kroner.

Albertslund Posten var repræsenteret ved overrækkelsen og der har efterfølgende været en meget fin artikel om begivenheden i avisen.

Beslutning:

Der blev givet en generel orientering om botilbuddet, der blev drøftet af udvalget.

## Evaluering af proces vedrørende dialogmøde

Sagsfremstilling:

Det planlagte dialogmøde den 25. oktober 2016, hvor overskriften var ”Mennesker med handicap – har også ret til at arbejde” måtte aflyses på grund af for få tilmeldinger.

Handicaprådet talte om, at lave mere målrettede invitationer og sende disse ud til en bredere målgruppe

Peter bad Handicaprådet have med i overvejelserne, at Albertslund Handicapråd primært er til for at styrke vilkårene for borgere med handicap i Albertslund og at det er borgere i Albertslund, der som første prioritet skal have glæde og gavn af rådets arbejde.

Patricia mente, at det er vigtigt, at et kommende emne til et dialogmøde har en konstruktiv klang i stedet for en negativ. Emnet må meget gerne være sådan at både forvaltning (altså sagsbehandlere), Handicapråd og borgere såvel med handicappede som uden handicap finder det interessant og har lyst til at deltage.

Beslutning:

Social & Familie udarbejder et oplæg og forslag til oplægsholdere til næste møde.

Bjarke følger op på mailadresser hos relevante aktører og modtagere af invitationer.

Næste dialogmøde afholdes i foråret 2017 – gerne i april måned.

## Handleplan for information og kommunikation

Sagsfremstilling:

En arbejdsgruppe har henover sommeren og efteråret mødtes og arbejdet med den handleplanen for information og kommunikation.

**Til orientering:**

Peter orienterede om, at nogle af punkterne i handleplanen, der har haft deadline i efteråret 2016, har måttet rykkes på grund af meget stort arbejdspres i afdelingen.

Udarbejdelsen af flyeren rykkes til 1. kvartal 2017.

I forhold til behovsundersøgelsen, har Anna Bojsen og Peter talt om, hvordan vi får sikret, at man formår at kommunikere med alle borgere. De har ligeledes talt om, hvordan man bedst udarbejder undersøgelsen og er nået frem til at det vil være bedst med en ”håndholdt” indsats, hvor man går rundt og spørger relevante borgere direkte.

Udkast til pjece om overgang fra barn til voksen er udarbejdet og mangler bare at blive rettet til. Den bliver sendt ud til Handicaprådet pr. mail til godkendelse inden publicering.

Dialogmøde er som tidligere nævnt planlagt til afholdelse i foråret 2017.

Bjarke og Erik har været på byvandring sammen med Frederik Lerche og Celine Bardram Nielsen fra Miljø & Teknik. Status på byvandringen følger under næste punkt.

Teksten i handleplanen skal rettes til, så der ikke står handicappede borgere, men borgere med handicap.

## Status på byvandring med Handicaprådet

**Sagsfremstilling:**

Som nævnt under punkt 4 har Bjarke og Erik været på byvandring sammen med Frederik Lerche og Celene Bardram Nielsen fra Miljø & Teknik og referat fra byvandringen var forinden mødet sendt ud som bilag til dagsordenen.

**Til orientering og drøftelse:**

Jens arbejder på punkterne vedrørende parkering.

3 parkeringspladser på den runde parkeringsplads foran Rådhuset skal ændres til handicapparkeringspladser og ved ALDI mangler der tydelig skiltning. Ved nedkørslen til parkeringskælderen under Kvickly mangler der et skilt om, at der er 6 handicapparkeringspladser i kælderen.

Peter har fået en tilbagemelding fra Susanne Kremmer fra Miljø & Teknik om at skiltningen uden for rådhuset er lavet i overensstemmelse med den designlinje, der er valgt for hele kommunen.

Der kommer en informationsstander mere i forhallen, så der bliver to standere i hver sin højde – dette arbejdes der på i Miljø & Teknik.

Telefonhylden er blevet sænket.

Der er fokus på alle punkter og der følges op på de ting der mangler.

## Handicaprådets økonomi

**Sagsfremstilling:**

Carina Kofoed fremlagde status på økonomien.

**Til orientering:**

Som udgangspunkt er der en bevilling på 50.000 kroner om året til ren drift. Udgift til forplejning og diæter ligger ud over dette.

Sidste år blev der kun brugt 18.000 kroner og resterende 32.000 kroner er overført fra sidste år til dette års budget.

Rapporten fra God adgang er ikke betalt endnu.

Hvis God Adgang kommer med nogle anbefalinger i deres rapport, så kan der bruges penge til dette. Handicaprådet skal være opmærksom på dette, når der tages stilling til igangsættelse af aktiviteter.

## Årsberetning

**Sagsfremstilling:**

Skabelon til årsberetning var udsendt sammen med dagsordenen og Peter oplyste at hensigten på mødet var at få vedtaget en skabelon til fremtidige årsberetninger, idet Handicaprådet ikke før har udarbejdet årsberetninger.

Alice spurgte ind til om der bliver sat mere tekst på nogle af overskrifterne i skabelonen og Peter svarede, at det der var fremlagt på mødet kun var en ren skabelon og at en endelig årsberetning vil være meget mere fyldestgørende.

Peter spurgte Handicaprådet hvad deres ønsker til en årsberetning er og der var enighed om, at ønsket er, at det i en årsberetning kort og præcist fremgår hvad Handicaprådet har arbejdet med og deltaget i det forløbne år.

**Beslutning:**

Det blev besluttet at Social & Familie udarbejder et udkast til årsberetning for 2016 til næste møde i Handicaprådet.

## Spørgsmål og svar

**Sagsfremstilling:**

Handicaprådets spørgsmål/svar ark var udsendt sammen med dagsordenen som bilag.

**Orientering og drøftelse:**

Peter formidlede et svar fra Frederik Lerche om et ønske om at koble rapporten fra God Adgang sammen med afslutningen på byggesagen.

Dette var Handicaprådet ikke interesserede i – hvis rapporten er færdig skal Handicaprådet have den nu og ikke først ved byggesagens afslutning.

God Adgang rapporten tages med på næste møde.

Bjarke havde forslag til ændring af udformningen af spørgsmål/svar arket, således at besvarede spørgsmål slettes fra listen. Dette var der ikke enighed om, idet arket i sin nuværende form kan bruges som opslagsværk.

## Forslag til mødeplan for 2017

**Sagsfremstilling:**

Forslag til mødedatoer for 2017 var udsendt til Handicaprådet sammen med dagsordenen.

**Til beslutning:**

Følgende mødedatoer for henholdsvis formøder og Handicaprådsmøder blev vedtaget:

Formøde - 14. februar 2017 – 14.00-15.00

Møde – 2. marts 2017 – 17.00 – 21.30

Formøde - 30. maj 2017 – 14.00-15.00

Møde – 15. juni 2017 – 17.00 – 21.30

Formøde - 29. august 2017 – 14.00-15.00

Møde – 14. september 2017 – 17.00 – 21.30

Formøde - 21. november 2017 – 14.00-15.00

Møde – 7. december 2017 – 17.00 – 21.30

Her udover aftales der 2 uformelle møder, datoer på disse fastsættes på mødet den 2. marts 2017.

Desuden afholdes dialogmøde i foråret 2017 samt uddeling af handicapprisen i december 2017.

## Punkter til næste møde

**Sagsfremstilling:**

Rådet kan komme med forslag til punkter på det eller de kommende møder.

**Beslutning:**

Bjarke bad om, at der huskes på, at handicappolitikken skal tænkes sammen med Sundhedspolitikken. Peter foreslog at tage det som en temadrøftelse på et kommende møde, hvor man måske inviterer den nye chef for Sundhed, Pleje & Omsorg med (Ida Byrge Sørensen). Peter spørger Ida om det passer hende bedst at deltage på Handicaprådsmødet i marts eller juni 2017.

## Orientering fra formand og næstformand

**Sagsfremstilling:**

Formand og næstformand orienterer.

**Orientering:**

*Formand:*

Der er et punkt på økonomiudvalgets dagsorden om at en ny elevator på bjergbanen bliver etableret lige til venstre for trappen.

*Næstformand:*

Ikke noget nyt.

## Eventuelt

* Alice bad om at få uddybet, hvad der ligger til grund for Socialtilsynets tilsynsrapporterne for Herstedøster Sidevej, Miravænget og Stationstorvet. Patricia oplyste, at før i tiden varetog kommunerne selv tilsynet af botilbuddene. Dengang var nogle skrappe sager, hvor nogle borgere ikke blev behandlet så godt og derfor blev Socialtilsynet etableret. De kommer ca. hver halvandet år på et anmeldt og et uanmeldt tilsyn. I august og september 2016 har de været på besøg på de 3 botilbud, Herstedøster Sidevej, Miravænget og Stationstorvet. Humlehusene er ikke blevet adviseret endnu. Socialtilsynet gennemgår de fysiske rammer og ser på hvordan borgerne har det. De taler med ledere, medarbejdere, pårørende og nogle beboere. Ud fra dette laver Socialtilsynet tilsynsrapporter. Vores rapporter viser at vi har gode botilbud med kompetente medarbejdere, der understøtter borgerne i at få det bedste frem i hver enkelt. Der er ingen magtanvendelser og at der foregår en faglig supervision af medarbejdere kontinuerligt. Som pædagog skal man dokumentere det arbejde man laver og der er indkøb et IT-system, der understøtter dette.
* Bjarke sender en rapport vedrørende letbanen og beder om at den kommer med som punkt på et kommende formøde.
* Henrik har deltaget i et møde vedrørende nye plejeboliger. Tages med et på 17-4 møde. Vi skal have en repræsentant med på møde.